text: Новият шеф на Камарата на архитектите арх. Борислав Игнатов: Да забравим автоцензурата и да действаме! - Geomedia
  Начало » Геодезия » Новият шеф на Камарата на архитектите арх. Борислав Игнатов: Да забравим автоцензурата и да действаме!
  Проектира единствената българска сграда, публикувана в престижното издание "1000x European Architecture". Инициатор е на различни идеи във Варна като "Огледало култура" и "Цифров облак", с които Варна кандидатства за столицата на културата 2018 г.
  Направихте "революционно" предложение за финансова реорганизация на камарата. Срещате ли разбиране сред колегите? Какво означава услугата "Издаване на Удостоверение за Проектантска Правоспособност " да бъде заплащана от Възложителите, а не от Проектантите, както практически е в момента? Дали ще успеете да промените закона така че възложителят да е длъжен да си плати тази такса?
  Обективно и безспорно е, че никой няма интерес да се правят лоши сгради. От личния си опит и от работата ми с народното събрание установих, че като има едно обосновано предложение, което ще дава добри резултати, то не нарушава ничий интерес. Общият интерес на България е наистина да бъдем на добро европейско ниво. А в момента с тези сгради, които виждаме, докато се разхождаме по улиците, очевидно е, че правим нещо грешно. Учудвам се, че чак сега се подвига този въпрос – наистина са двайсет години и всеки си затваря очите и гледа в другата посока. Има крещящи примери на лоши изпълнения. Трябва да се намери коренът на проблема и естествено законът е основополагащ. Там са нормите, а законодателите не са виновни, че закон дава недобри професионални резултати, а професионалистите не им обърнат внимание. Професионалистите трябва да им дадат обратната връзка и да се направят корекции.
  Има няколко много важни неща, които на пръв поглед могат да изглеждат по-дребни и незабележими, но едното е, че вече правим стъпка да се мине към регистрационен режим на издаването на разрешенията за строеж. Т.е. да не се одобряват проектите от администрацията, общинска или държавна, а само да бъдат регистрирани там, както е примерно една нотариална заверка. Ако има проблем – от там се вижда какво е входирано. Ще стане като в Германия и въобще в Европа – отговорността се носи изцяло от проектантите за проектантски грешки. Администрацията не е длъжна да носи чужда вина за сбъркан проект, а отговорността да се размива.
  Вие сте автор на единствената българска сграда, публикувана в престижното издание "1000x European Architecture", в която са внедрени редица енергоефективни технологии. Има ли бъдеще пасивната архитектура в България? Скъпо ли е да си еко?
  Има ли изнасяне на центъра най-накрая от София – вие самият сте от Варна, Пловдив ще е столица на културата… има ли децентрализация?
  Да. В момента се наблюдава един подем, един тласък отново дори да се обновяват стари строежи, които са били зарязани. Аз съм оптимист и винаги съм бил, че така или иначе с всеки ден ние живеем по-добре от преди. И дори да не осъзнаваме, вървим в тази посока. Зависи много и от световното развитие – ние сме градивна клетка от целия свят и за щастие през последните години наблюдаваме непрекъснат възход, въпреки че имаше различни сътресения и кризи, финансови най-вече. Но финансовата криза не може да се сравни с нещо много по-лошо, каквото е войната, която виждаме в Сирия. Надявам се, че светът ще прояви разум, вместо да тръгне към сблъсък.
  Споменахте Сирия – някой търсил ли ви е вас, за да облагородите някои център за настаняване на бежанци?